**Дзяржаўная ўстанова адукацыі**

**“Каладнянскі вучэбна-педгагічны комплекс яслі-сад – базавая школа”**

Урок па вучэбным прадмеце “Беларуская мова”

ў 2 класе

па тэме “Прыназоўнік”

**Падрыхтавала**

настаўнік пачатковых класаў

Базар Наталля Мікалаеўна

**Тэма:** Прыназоўнік.

**Мэта:** пазнаёміць з агульным паняцем аб прыназоўніках, з іх роляй у сказе.

**Задачы:** спрыяць фарміраванню ўмення правільна ўжываць прыназоўнікі ў мове; садзейнічаць развіццю граматычнага ладу маўлення вучняў; спрыяць узнікненню ў дзяцей цікавасці да вывучэння роднай мовы.

**Абсталяванне:** карткі для самастойнай працы, мультымедыйная прэзентацыя.

**І. Арганізацыйны момант.**

– Празвінеў ужо званок,

Пачынаецца ўрок.

Мы за парты ціха селі

І на дошку паглядзелі.

**ІІ. Праверка дамашняга задання.**

**ІІІ. Паведамленне тэмы, мэты і задач урока.**

– Тэма нашага ўрока – “Прыназоўнік”. А якая ў нас мэта і задачы ўрока? Давайце сфармулюем іх разам.

**IV. Вывучэнне новага матэрыялу.**

***1. Назіранне за роляй слоў “на”, “за”, “над”, “пад”, “да” ў сказе.***

– Звернемся да практыкавання 171. Разгледзьце ўважліва малюнак. Дзе сядзіць заяц?

– Куды схаваўся вожык?

– Дзе знаходзіцца мышаня?

– Куды пайшло аленяня?

– Дзе лятае матылёк?

– Запішыце адказы на гэтыя пытанні, выкарыстоўваючы ў сказах словы “на”, “за”, “над”, “пад”, “да”. Падкрэсліце гэтыя словы.

– Скажыце, якімі б былі сказы, каб у іх не было слоў “на”, “за”, “над”, “пад”, “да”? Чаму?

***2. Моўнае назіранне за спосабамі злучэння пар слоў у спалучэнні слоў.***

– Звернемся да практыкавання 172. Прачытайце і адкажыце, як звязваюцца словы паміж сабой?

– Запішыце ў сшыткі атрыманыя спалучэнні слоў і падкрэсліце ў іх словы “ў”, “на”, “пад”, “над”.

***3. Аналіз фармулёўкі правіла.***

– Словы, якія вы падкрэслілі, называюцца прыназоўнікамі. Каб больш даведацца пра іх, звернемся да правіла на старонцы 99 падручніка.

*(Праца над правілам. Вызначэнне ролі прыназоўніка ў сказе.)*

– Дык для чаго служаць прыназоўнікі?

*(Схемы на слайдах 1-2 прэзентацыі.)*

**V. Фізкультхвілінка.**

**V І. Замацаванне вывучанага.**

***1. Дапаўненне сказаў прыназоўнікамі.***

– Прачытайце сказы ў практыкаванні 173. Устаўце патрэбныя прыназоўнікі.

– Прачытайце сказы, якія атрымаліся.

– Запішыце гэтыя сказы.

***2. Графічнае выдзяленне прыназоўнікаў у сказе.***

– Разгледзьце малюнак у практыкаванні 176 і прачытайце тэкст.

– Раскажыце, што здарылася з хлопчыкамі ў лесе.

– Спішыце тэкст, падкрэсліце адной лініяй прыназоўнікі.

***3. Самастойная праца з карткамі па падбору прыназоўнікаў.***

– Падбярыце прыназоўнікі, дзякуючы якім спалучэнні слоў будуць мець супрацьлеглае значэнне.

Пайсці ў магазін – прыйсці \_\_\_\_\_ магазіна, пакласці на стол – пакласці \_\_\_\_ стол, качка плыве па вадзе – рыба плыве \_\_\_ вадой.

**VІІ. Падвядзенне вынікаў урока.**

1. ***Апытванне.***

– Якія словы з’яўляюцца прыназоўнікамі?

– Для чаго служаць прыназоўнікі?

– Як пішуцца прыназоўнікі ў сказе?

*(Пры неабходнасці выкарыстаць схемы на слайдах 1-2 прэзентацыі.)*

1. ***Творчае заданне.***

– Паглядзіце на малюнак на слайдзе. Складзіце вусна кароткі тэкст пра тое, што вы бачыце на малюнку. У кожным сказе павінны быць прыназоўнікі.

*(Вучні агучваюць свае тэксты.)*

**V ІІІ. Дамашняе заданне.**

– Практыкаванне 174.

*(Тлумачэнне выканання практыкавання.)*

**ІХ. Рэфлексія.**